**FC YPA** oli ylivieskalainen jalkapallo- ja futsalseura, joka perustettiin vuonna 1998 ja merkittiin yhdistysrekisteriin vuonna 1999. Miesten edustusjoukkue pelaa Suomen kolmanneksi korkeimmalla sarjatasolla Kakkosessa, ja seuralla oli myös Futsal-liigassa pelaava futsaljoukkue Sievi Futsal. FC YPA:n kotikenttä oli Elisa-areena.

Tammikuussa 2017 seuran hallitus päätti hakea FC YPA ry:n konkurssiin, ja seuran toiminta päättyi. FC YPA:n tilalle perustettiin pian uusi seura, FC Ylivieska.

Historia
--------

Jalkapalloa on harrastettu Ylivieskassa jo 1940-luvun lopulta lähtien, mutta FC YPA:n edeltäjä Ylivieskan Pallo ry. merkittiin yhdistysrekisteriin vasta 1953. Seuratoiminta oli hiipunut ja lakannut kokonaan vuonna 1973, joten Ylivieskan Veto otti jalkapallon ohjelmaansa. Nimeksi annettiin Ylivieskan Palloseura (YPS), mutta YPS-nimeä ei hyväksytty yhdistysrekisteriin, koska se muistutti liikaa vanhaa nimeä, joten seura nimitettiin jälleen YPaksi. YPa-nimellä pelattiin vuosina 1975–1999, minkä jälkeen perustettiin FC YPA.

FC YPA pelasi jo vuonna 2001 Kakkosessa, mutta putosi saman tien Kolmoseen. Vuonna 2002 FC YPA nousi karsintasarjasta kakkoseen ja on pelannut siellä siitä lähtien. Kaudella 2015 FC YPA sijoittui 10 joukkueen pohjoislohkossa toiseksi, kolmannen kerran peräkkäin. Joukkue keräsi 54 pistettä 27:ssä ottelussa. FC YPAn kauden ja samalla koko pohjoislohkon maalikuningas oli Miroslav Paunovic 20 maalilla. Eniten pelattuja pelejä on Joni Pakolalla, joka on pelannut 285 ottelua ylivieskalaisten paidassa.

4. tammikuuta 2017 seuran hallitus päätti kokouksessaan hakea FC YPA ry:n konkurssiin, jolloin sen toiminta päättyi. Konkurssi koski seuran kaikkia joukkueita. Puheenjohtaja Juha Nevalan mukaan syynä oli edustuspalloilulajien, eli jalkapallon ja futsalin, jo vuosia jatkunut voimakas tappiollisuus. FC YPA:lle oli kertynyt velkaa 300 000 euroa, kun sillä oli varoja 60 000 euroa. Aloitetut voimakkaat saneeraustoimet ja tervehdyttäminen sekä niihin liitetty rahoituspaketti eivät tuottaneet toivottua tulosta. FC YPA:n tilalle perustettiin uusi seura, FC Ylivieska, jonka edustus- ja kakkosjoukkue pelaavat kaudella 2017 Keski-Pohjanmaan piirin miesten Seiskassa.

Organisaatio ja joukkueet
-------------------------

Kaudella 2016 FC YPA:lla oli 20 joukkuetta, kolme miesten, naisten joukkue ja 16 juniorijoukkuetta. Yhteensä toiminnassa oli mukana noin 300 junioria. Seuran jäsenmäärä oli noin 400 henkilöä. FC YPA:n edustusjoukkue pelasi kaudella 2016 Kakkosessa sijoittuen kuudenneksi. Naiset pelasivat Kolmosessa ja juniorijoukkueita oli pojissa ja tytöissä B-ikäisistä kaikkiin nuorimpiin ikäluokkiin asti.

Tunnustukset
------------

FC YPA sai kolme merkittävää tunnustusta seuratoiminnastaan:

* Suomen paras fair play -seura vuonna 1996 (Ylivieskan Pallo ry)
* Hyvä seura -palkinto vuonna 2003
* Sinettiseuraluokitus vuonna 2004

Sievi Futsal
------------

FC YPA:n futsaljoukkue Sievi Futsal pelasi maan korkeimmalla sarjatasolla Futsal-liigassa kausina 2009–2016. Vuonna 2016 Jokilaaksojen Futsalin Tuki ry osti F.C. YPA ry:ltä Futsal-Liigalisenssin ja oikeudet futsaliin. Seuran toiminta siirtyi pelkästään futsaliin keskittyvän Sievi FS nimiin kaudeksi 2016-2017. Sievi FS pelaa pääsarjatasolla myös kaudella 2019-2020. 

F.C. YPA alaisuudessa toimineen Sievi Futsal voitti kaksi peräkkäistä Suomen mestaruutta kausilla 2014-2015 ja 2015-2016.  Lisäksi kaudella 2013–2014 Sievi Futsal voitti Futsal-liigan runkosarjan ja päätyi lopulta SM-pronssille, joka oli seurahistorian ensimmäinen aikuisten SM-mitali. Pronssiottelussa kaatui espoolainen Golden Futsal Team maalein 5–2.

Suomen historian ensimmäinen futsal-aiheinen dokumenttielokuva Sievi Futsal Euroopassa, kertoo Sievi Futsalin matkasta UEFA Futsal Cupin esikarsintakierrokselle, joka pelattiin Gibraltarilla.

Jalkapallon edustusjoukkueen pelaajia
-------------------------------------

* Suomi Jyri Nieminen
* Suomi Roope Matsi
* Suomi Kalle Rönkkö
* Suomi Antti Peura
* Suomi Arttu Siira
* Suomi Jani Sarajärvi
* Suomi Henri Heikkilä
* Suomi Janne Mahlakaarto
* Suomi Antti Pehkonen
* Suomi Marko Laitala
* Suomi Marko Koivuranta
* Suomi Martti Saarela
* Suomi Olli-Pekka Toikkonen
* Suomi Antti Kukkola
* Ukraina Denis Kostynchuk
* Ukraina Valentyn Dubyna
* Ukraina Anatoliy Sanin
* Serbia Janko Vidic
* Serbia Nikola Erceg
* Serbia Aleksander Vuletic
* Trinidad ja Tobago Akim Armstrong
* Etelä-Afrikka Leroy Maluka
* Englanti Luis Morrison-Derbyshire
* Nigeria Victor Solomon
* Kanada Kennedy Owusu-Ansah

Veikkausliigassa esiintyneitä YPAlaisia
---------------------------------------

* Suomi Ari-Pekka Roiko: Ylivieskan Pallon kasvatti: FC Oulu (1994), FC Jazz (1996–1998), FC Jokerit (1999–2000), Atlantis FC (2001), AC Allianssi (2002–2004) pelejä yhteensä 192 / maaleja 2. Saavutukset: Yksi mestaruus (FC Jazz 1996), kaksi hopeaa (FC Jokerit 2000 ja AC Allianssi 2004) sekä Suomen Cupin voitto (Atlantis FC 2001).
* Suomi Ville Saxman: FC YPA:n kasvatti, MyPa 2010–2012, RoPS 2013–, pelejä 161 ja maaleja 6. Saavutukset: Suomen Cupin voitto RoPS 2013 ja SM-hopea 2015 RoPS
* Suomi Juho Alasuutari: FC YPA:n kasvatti, VPS 2009, pelejä 4.
* Suomi Tomi Visuri: FC YPA:n kasvatti, MyPa 2003, pelejä 3.

Lähteet
-------

* Seuran kotisivut (Arkistoitu – Internet Archive)

### Viitteet

1. 1 2  FC YPA:n toiminta loppuu  6.1.2017. Kalajokilaakso. Viitattu 14.5.2017. [vanhentunut linkki]
2. ↑  Uuden seuran nimeksi FC Ylivieska  20.1.2017. Kalajokilaakso. Viitattu 14.5.2017. [vanhentunut linkki]
3. ↑  Edustusjoukkueella uusi alku  28.4.2017. FC Ylivieska. Viitattu 14.5.2017.
4. ↑  Sarjataulukko Suomen Palloliitto.  Arkistoitu 7.11.2014. Viitattu 30.4.2015.
5. ↑  Sievi Futsalille mestaruus  29.4.2015. Suomen Palloliitto. Viitattu 30.4.2015. [vanhentunut linkki]
6. ↑  Otteluohjelma 2013–14 Suomen Palloliitto.  Arkistoitu 6.11.2014. Viitattu 30.4.2015.
7. ↑  Pudotuspelit Suomen Palloliitto.  Arkistoitu 6.11.2014. Viitattu 30.4.2015.

Futsal-liiga 2020–2021
**Hallitseva mestari: mestaruutta ei jaettu kaudella 2019-2020**

GFT |
FC Kemi |
HIFK |
Ilves FS |
JoSePa |
KaDy |
Akaa Futsal |
Liikunnan Riemu|
  

Mad Max |
PJK |
PP-70 |
Tornion Palloveikot |
SoVo Futsal |
Sievi FS |